hu hu hu en hu hu hu hu hu hu en hu hu hu hu hu hu en hu hu hu hu hu hu hu hu hu en hu hu en hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu en hu en hu hu en hu hu hu hu hu en hu en hu hu hu hu hu en hu hu hu hu hu id en es en es tr en hu hu hu fr hu ceb hu ceb hu hu hu hu hu hu hu hu hu hu et hu hu hu hu hu pt hu hu hu hu pt hu hu hu hu en hu hu hu hu en hu hu hu hu nl hu hu hu hu hu hu hu es hu
Garanciális feltételek és használati útmutatók - MJ Glass Design - MJ Glass Design - tengerentúli üvegekből készült egyedi ékszerek webáruháza
Vásárlási információk Rólam Blog Kapcsolat
Akciók Luxury design Ékszerek Lakásdekor Ajándékutalvány Zsebszívecske Gyakori kérdések
Garanciális feltételek és használati útmutatók
Kizárólag egyedi, kézzel készített díszüveg termékeket készítek és értékesítek, melyek alapvetően három módszerrel készülnek. Klasszikus üvegékszereim fusing, vagyis kemencében történő olvasztásos módszerrel, nemesfémmel készült ékszereimet fémműves, vagyis ötvös képzésen elsajátított módszerrel, míg lakberendezési termékeim rézfóliás Tiffany technikával készülnek, ennek értelmében a garanciális feltételek is különböznek az egyes termékcsoportokra vonatkozóan.
A klasszikus üvegékszereim készítésénél mindig szem előtt tartom, hogy hordható, stílusos, és igényes darabok szülessenek. A készítés során kizárólag a legjobb üveg- és nemesacél-alapanyagokat használom, amelynek minden eleme nagy kopásállóságú, időtálló, nem színeződik és nem fakul.
Amennyiben valamiért mégsem vagy elégedett a rendelt ékszerrel, és szeretnél elállni a vásárlástól, akkor igénybe veheted a pénz-visszafizetési garanciámat. Nincs más dolgod, mint a rendelt terméket a számlával együtt visszajuttatod hozzám 14 napon belül, és én a teljes összeget visszaadom, beleértve a rendeléseddel egyidejűleg megfizetett szállítási költséget is.
Akkor se aggódj, ha a rendelt ékszert felpróbálva, a tükörbe nézve rádöbbensz, hogy mégsem a te stílusod, nem a te színed köszön vissza. Hívj fel vagy írj nekem, orvoslom a problémát. Biztos vagyok benne, hogy a korábban rendelt összegben megtaláljuk a stílusodnak, szemednek és szívednek is kedves, új darabot.
Nem kell tartanod a fémalkatrészektől sem. Az üvegre ragasztott fém anyaga a legjobb minőségű rozsdamentes nemesacél, vagy más néven orvosi fém. Nem színeződik, rendkívül tartós és ellenálló a mechanikai hatásokkal szemben. Ezeket a fémszerelékeket tartós, időtálló és rugalmas ragasztóval rögzítem az üveghez. Ennek ellenére előfordulhat, hogy a ragasztó elenged és a fém elválik az üvegtől. Ha ilyent tapasztalsz, a fémet, az üveget és a számlát (vagy annak másolatát) is juttasd el hozzám, természetesen kijavítom a hibát. Ezt a garanciát 10 évig tudod érvényesíteni nálam.
Minden ékszerem magas hőfokon, kemencében készül. Ennek az olvasztási technikának köszönhetően kisebb tökéletlenségek, apró légbuborékok keletkezhetnek, amik csak még jobban hangsúlyozzák, kiemelik az ékszer kézműves jellegét. Az üveg a magas hőmérséklet miatt edzettebbé válik, ezért törékenysége csökken, de egy erős mechanikai hatásra, ütésre, rongálásra az ékszerek üveg része eltörhet. Töréskárra így garanciát nem tudok biztosítani.
Az üvegékszerek garanciális feltételei a következő használati útmutatóban leírtak betartása mellett érvényesek:
Ha épp nem viseled ékszeredet, tartsd a dobozában, vagy egy anyagpárnán.
Az üveget és a fémrészeket egy puha ruhával tisztítsd, polírozd.
Ha ékszered további tisztítást igényel, használj vizet és puha ruhát, majd szárítsd meg, mielőtt dobozába teszed.
Ne permetezz közvetlenül parfümöt, hajspay-t vagy más kozmetikumokat az ékszerre.
Kérlek, ékszert viselve ne zuhanyozz, ne fürödj és ne ússz. A klór, a sós víz vagy egyéb ásványi anyagok árthatnak a gyönyörű csillogásnak, valamint feloldhatják a ragasztót.
Ne viseld háztartási munkák alatt, erős lúg vagy maró tisztítószerek használata közben.
6 év alatti kisgyermek kezébe ne add az ékszert.
Ha ezeket a tanácsokat betartod, garantálom, hogy sok évig örömödet fogod lelni a kiválasztott ékszerben.
Az üveggel díszített nemesfém ékszerek garanciális feltételei és használati útmutatójuk:
Mindegyik nemesfémmel készült ékszeren megtalálható a hivatalosan elfogadott fémjelzés-rajzolatok egyike, valamint az MJ glass design márkára utaló - MJG - egyedi azonosító, ami garancia arra, hogy eredeti Luxury design ékszer birtokosa vagy.
Az üveggel díszített nemesfém-ékszerek garanciális feltételei a következő használati útmutatóban leírtak betartása mellett érvényesek:
Az ékszerekhez használt különleges és egyedi üvegek magas hőfokon, kemencében készülnek. Ennek az olvasztási technikának köszönhetően kisebb tökéletlenségek, egyenetlenségek, apró légbuborékok keletkezhetnek az üvegben vagy a felületén, amelyek csak még jobban hangsúlyozzák, kiemelik az ékszer kézműves jellegét. Az üveg a magas hőmérséklet miatt edzettebbé válik, ezért törékenysége csökken. Azonban egy erős mechanikai hatásra, ütésre, rongálásra, karcolásra az üveg és a nemesfém is megsérülhet. Ilyen jellegű sérülésekre, töréskárra garanciát nem tudok biztosítani.
Az ezüst és arany jól formázható fém, azonban a belőlük készült ékszer kevésbé marad ellenálló az erős fizikai behatásokkal szemben. Könnyen deformálódhat, elszakadhat, eltörhet, az ilyen sérülés nem javítható nyom nélkül és a garancia sem vonatkoznak rájuk.
Ügyelj rá, óvd a sérülésektől, ne akadjon be sehova, ne nyomódjon össze.
Ne permetezz közvetlenül parfümöt, hajspay-t vagy más kozmetikumokat az ékszerre.
Kérlek, ne zuhanyozz, ne fürödj és ne ússz ékszert viselve. A klór, a sós víz vagy egyéb ásványi anyagok árthatnak a fémrészeknek és az üvegnek egyaránt.
Ne viseld háztartási munkák alatt, erős lúg vagy maró tisztítószerek használata közben. Az üveg erősen mattulhat, az ezüst, arany pedig elszíneződhet.
Soha ne viseld ékszeredet alvás közben.
Ha épp nem viseled ékszeredet, tartsd a dobozában vagy egy textilpárnán.
6 év alatti kisgyermek kezébe ne add az ékszered.
Az üveget és a fémrészeket puha ruhával tisztítsd, polírozd.
Javaslom az ilyen jellegű ékszert alkalmi viseletként használd!
A nem rendeltetésszerű használat során bekövetkező sérülések esetében az ezüstékszerekre jótállást nem vállalok. Minden ezüst és arany ékszerre 2 év garanciát adok.
Használt ékszert higiéniai okokból nem cserélek be!
Üveggel díszített ezüstékszerek tisztítása:
Ha már megjelent az ezüstékszereken a levegő okozta ezüst-szulfid réteg, akkor az ékszer tisztítása történhet szódabikarbónával, amely az üvegfelületeket sem bántja.
- egy üvegtálat bélelj ki alulfóliával és helyezd bele az ékszereket
- két-három evőkanál szódabikarbónát és egy teáskanál sót szórj rájuk
- erre önts meleg vízet, hagyd tisztulni az ékszereidet, amíg kihűl a keverék
- miután az elegyben az ékszereid megtisztultak, bő vízzel öblítsd le és töröld át azokat puha ruhával.
Ha ezeket a tanácsokat betartod, garantálom, hogy sok évig örömöd fogod lelni a kiválasztott ékszeredben.
Ha kérdésed, észrevételed van vagy elakadtál és tanácsra van szükséged, keress bátran...örömmel segítek!
Garanciális feltételek és használati útmutató az ólomüveg/Tiffany díszüveg-termékekhez
Üvegalkotásaim egyedi, kézműves termékek, melyek készítésénél mindig szem előtt tartom, hogy stílusos, harmonikus és időtálló darabok szülessenek.
A készítés során kizárólag a legjobb alapanyagokat használom, így még igényesebb lakberendezési tárgyakkal szépítheted otthonod.
Kisebb, Tiffany technikával készített díszüveg-alkotásaimra (pl.: díszdoboz, polcdísz, szalvétatartó, ablakdísz, falidísz, szezonális termékek, pl: angyalkák, karácsfadíszek) - rendeltetésszerű használatuk mellett - 2 év garanciát biztosítok.
Az általam készített Tiffany lámpák búrái gyakorlatilag örök életűek, épp ezért – a használati útmutatóban leírtakat betartva és rendeltetésüknek megfelelően használva - élettartam garanciát biztosítok ezen termékeimre. A lámpatalpra ez a jótállás nem vonatkozik.
A következő esetekre nem vonatkozik a garancia: nem rendeltetésszerű használat mellett az üvegmozaik berepedése (pl: erős ütés, nyomás vagy rongálás hatására), üvegmozaik törése, a forrasztások sérülése (pl: magas hőmérséklet miatti olvadás), illetve ha ezek az alkotások nem rendeltetésüknek megfelelően vannak használatban, így fennáll az üveg bármilyen rongálódásának veszélye.
Ahhoz, hogy sok éven át gyönyörködhess a kiválasztott díszüveg-alkotásban, a következő használati útmutató nyújt segítséget, mely a garanciális feltételek részét képezik:
A díszüveg-termékek tisztítását ablakmosószerrel és puha ruhával végezd.
Ne használj fémtisztítót, súrolószert vagy dörzsis szivacsot, ami megkarcolhatja a forrasztási- és üvegfelületeket.
A díszüveg-termékeket ne használd mikrohullámú sütőben, valamint ne tisztítsd mosogatógépben.
A Tiffany lámpákhoz energiatakarékos izzókat használj.
Az itt olvasott garanciák kicsit rugalmasabbak, mint a törvény által meghatározottak, ezért ha minden pontját szeretnéd megismerni a jótállási feltételeimnek, a webshop ÁSZF oldalán megtalálod azt.
Ha kérdésed, észrevételed van, vagy elakadtál és tanácsra van szükséged, hívj bátran! Örömmel segítek.
Általános Szerződési Feltételek Szállítási módok Fizetési módok Garancia Gyakori kérdések Adatkezelési tájékoztató
Szállítási módok Fizetési módok Adatkezelési tájékoztató Garancia
Az üveg varázslatában élek már hosszú idő óta.
Szeretem a fényüket, a játékukat, a bennük rejlő lehetőségeket, különlegességüket. Szeretem, ahogy átalakítják, meghatározzák és színesítik a mindennapokat.
Telefon: +36 20 383 3138
Nézd meg a Gyakori kérdések menüpontot vagy keress elérhetőségeim egyikén, örömmel segítek!
Kövesd munkámat a közösségi médiában is!
+36 (20) 383 3138
2022 © MJ Glass Design - üvegékszer- üvegékszer webáruház - egyedi ékszerek - Minden Jog Fenntartva! |Adatvédelmi nyilatkozat
Süti kezelés | Készítette: L__IW
Weboldalunk sütiket használ a működtetés, a használat megkönnyítése és a statisztikai nyomon követés érdekében. A weboldal láblécében megtekinthető az Adatkezelési tájékoztatónk és a sütik használatának részletes leírása. A sütikkel kapcsolatos beállítások a későbbiekben bármikor módosíthatók a láblécben található Süti kezelés feliratra kattintva.
Elfogadom a javasolt beállításokat
Weboldalunk sütiket használ a működtetés, a használat megkönnyítése és a statisztikai nyomon követés érdekében. A weboldal láblécében megtekinthető az Adatkezelési tájékoztatónk és a sütik használatának részletes leírása. A sütikkel kapcsolatos beállítások a későbbiekben bármikor módosíthatók a láblécben található Süti kezelés feliratra kattintva.
Alap működést biztosító sütik
Ezen sütik biztosítják a weboldal megfelelő működését, megkönnyítik annak használatát, és látogatóink azonosítása nélkül gyűjtenek információt a használatáról.
A felhasználó böngészési állapotát rögzíti az oldalbetöltések között.
A sütinek lejárati ideje nincs, de a szerver oldalon a tárolt adatokat az utolsó oldalbetöltődéstől számított körülbelül 30 perc után töröljük.
Egyedi azonosítót rögzít, segítségével anonim statisztikai adatokat készít a weboldal használatával kapcsolatban.
Egyedi azonosítót rögzít, segítségével anonim statisztikai adatokat készít a weboldal használatával kacsolatban.
Azt a döntést tárolja, hogy a látogatónak megjelent-e már az adatvédelmi felugró ablak.
A látogató által megtekintett termékek megjelenítésében nyújt segítséget. Marketing célra nem használjuk.
A Google Analytics használja a lekérések gyakoriságának szabályzásához.
Célzó- és hirdetési sütik
Ezen sütik a weboldal felhasználói szintű viselkedési adatainak összegyűjtésével segítenek, hogy látogatóink számára releváns ajánlatokat kínáljunk.